|

52011PC0036

/* KOM/2011/0036 lõplik - NLE 2011/0016 */  Ettepanek NÕUKOGU OTSUS millega muudetakse komisjoni otsust 2006/197/EÜ geneetiliselt muundatud maisiliinist 1507 (DAS-Ø15Ø7-1) toodetud olemasoleva sööda turuleviimise loa uuendamise osas vastavalt Euroopa Parlamendi ja nõukogu määrusele (EÜ) nr 1829/2003    (ainult prantsus-, hollandi- ja ingliskeelne tekst on autentsed) (EMPs kohaldatav tekst)

	[pic] | EUROOPA KOMISJON |Brüssel 3.2.2011KOM(2011) 36 lõplik2011/0016 (NLE)EttepanekNÕUKOGU OTSUSmillega muudetakse komisjoni otsust 2006/197/EÜ geneetiliselt muundatud maisiliinist 1507 (DAS-Ø15Ø7-1) toodetud olemasoleva sööda turuleviimise loa uuendamise osas vastavalt Euroopa Parlamendi ja nõukogu määrusele (EÜ) nr 1829/2003 (ainult prantsus-, hollandi- ja ingliskeelne tekst on autentsed) (EMPs kohaldatav tekst)SELETUSKIRILisatud nõukogu otsuse ettepanek käsitleb geneetiliselt muundatud maisiliinist 1507 (DAS-Ø15Ø7-1) valmistatud olemasoleva sööda turuleviimise loa uuendamist. Vastava ühistaotluse esitasid 12. aprillil 2007 Pioneer Overseas Corporation äriühingu Pioneer Hi-bred International nimel ja Dow AgroSciences äriühingu Mycogen Seeds nimel kooskõlas geneetiliselt muundatud toitu ja sööta käsitleva määruse (EÜ) nr 1829/2003 artikliga 23.Käesoleva ettepanekuga muudetakse komisjoni otsust 2006/197/EÜ, millega lubatakse viia turule geneetiliselt muundatud maisiliini 1507 sisaldavaid, sellest koosnevaid või sellest toodetud toidukaupu, laiendades selle kohaldamisala geneetiliselt muundatud maisiliinist 1507 toodetud olemasoleva sööda ja söödalisandite turuleviimise jätkamisega.Euroopa Toiduohutusamet esitas 11. juunil 2009 kooskõlas määruse (EÜ) nr 1829/2003 artikliga 18 heakskiitva arvamuse. Selles järeldati lähtuvalt taotluses esitatud uuest teabest ja teaduslikest töödest, mis on avaldatud pärast toiduameti geneetiliselt muundatud organismide teaduskogus maisiliini 1507 kohta koostatud eelmisi teaduslikke arvamusi, et ei ole vaja muuta eelmisi maisiliini 1507 käsitlevaid teaduslikke arvamusi. Seetõttu korratakse arvamuse seisukohti, mille kohaselt on ebatõenäoline, et maisiliin 1507 avaldab kahjulikku mõju inimeste või loomadele tervisele või keskkonnale kavandatud kasutusalade korral.Arvestades seda teavet, esitati 15. novembril 2010 toiduahela ja loomatervishoiu alalisele komiteele hääletamiseks komisjoni otsuse eelnõu, millega muudetakse komisjoni otsust 2006/197/EÜ geneetiliselt muundatud maisiliinist 1507 (DAS-Ø15Ø7-1) toodetud olemasoleva sööda turuleviimise loa uuendamise osas. Komitee ei esitanud arvamust: 13 liikmesriiki (183 häält) hääletasid eelnõu poolt, 7 liikmesriiki (73 häält) selle vastu ja 7 liikmesriiki (89 häält) loobusid hääletamisest.Seega peab komisjon vastavalt määruse (EÜ) nr 1829/2003 artikli 35 lõikele 2 ja kooskõlas nõukogu otsuse 1999/468/EÜ (muudetud nõukogu otsusega 2006/512/EÜ) artikliga 5 esitama nõukogule ettepaneku võetavate meetmete kohta ja teavitama parlamenti ning nõukogu peab kolme kuu jooksul tegema kvalifitseeritud häälteenamusega otsuse.2011/0016 (NLE)EttepanekNÕUKOGU OTSUSmillega muudetakse komisjoni otsust 2006/197/EÜ geneetiliselt muundatud maisiliinist 1507 (DAS-Ø15Ø7-1) toodetud olemasoleva sööda turuleviimise loa uuendamise osas vastavalt Euroopa Parlamendi ja nõukogu määrusele (EÜ) nr 1829/2003(ainult prantsus-, hollandi- ja ingliskeelne tekst on autentsed) (EMPs kohaldatav tekst)EUROOPA LIIDU NÕUKOGU,võttes arvesse Euroopa Liidu toimimise lepingut,võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta,[1] eriti selle artikli 7 lõiget 3 ja artikli 19 lõiget 3,võttes arvesse Euroopa Komisjoni ettepanekutning arvestades järgmist:1.  Komisjoni 3. märtsi 2006. aasta otsusega 2006/197/EÜ, millega lubatakse liini 1507 (DAS-Ø15Ø7-1) geneetiliselt muundatud maisi sisaldavate, sellest koosnevate või sellest toodetud toidukaupade turuleviimist vastavalt Euroopa Parlamendi ja nõukogu määrusele (EÜ) nr 1829/2003, [2] ei hõlmata maisiliinist 1507 (DAS-Ø15Ø7-1) (edaspidi „maisiliin 1507”) toodetud sööda turuleviimist.2.  Maisiliinist 1507 toodetud sööta on viidud turule enne määruse (EÜ) 1829/2003 kohaldamise kuupäeva ja sellest on teatatud kõnealuse määruse artikli 20 lõike 1 punkti b kohaselt.3.  12. aprillil 2007 esitasid Pioneer Overseas Corporation äriühingu Pioneer Hi-bred International nimel ja Dow AgroSciences äriühingu Mycogen Seeds nimel kooskõlas määruse (EÜ) nr 1829/2003 artikliga 23 komisjonile ühistaotluse maisiliinist 1507 toodetud olemasoleva sööda turuleviimise loa uuendamiseks.4.  11. juunil 2009 esitas Euroopa Toiduohutusamet (edaspidi „toiduohutusamet”) kooskõlas määruse (EÜ) nr 1829/2003 artikliga 18 heakskiitva arvamuse ja tegi järelduse, et lähtuvalt taotluses esitatud uuest teabest ja teaduslikest töödest, mis on avaldatud pärast toiduameti geneetiliselt muundatud organismide teaduskogus maisiliini 1507 kohta koostatud eelmisi teaduslikke arvamusi[3], ei ole vaja eelmisi maisiliini 1507 käsitlevaid teaduslikke arvamusi muuta. Lisaks sellele kordas toiduohutusamet oma varasemaid seisukohti, mille kohaselt on ebatõenäoline, et maisiliin 1507 avaldab kahjulikku mõju inimeste või loomadele tervisele või keskkonnale kavandatud kasutusalade korral. Nende hulka kuulub ka maisiliinist 1507 valmistatud sööda kasutamine[4].5.  Toiduohutusamet võttis oma arvamuses arvesse kõiki liikmesriikide konkreetseid küsimusi ja kaalutlusi, mida tõstatati nõupidamisel riiklike pädevate asutustega, nagu on ette nähtud kõnealuse määruse artikli 18 lõikega 4.6.  21. jaanuari 2010. aasta kirjas kinnitas taotluse esitaja, et ta teab, et maisiliinist 1507 toodetud olemasoleva sööda loa uuendamine komisjoni otsuse 2006/197/EÜ kohaldamisala laiendamise ja sellise toote lisamise teel tähendab, et selle tootekategooria suhtes kohaldatakse kõnealuse otsuse sätteid.7.  Toiduameti arvamuse kohaselt ei peeta maisiliinist 1507 toodetud sööda puhul vajalikuks muid märgistuse erinõudeid kui määruse (EÜ) nr 1829/2003 artikli 25 lõikes 2 sätestatud nõuded.8.  Samuti ei peeta toiduameti arvamuses õigustatuks määruse (EÜ) nr 1829/2003 artikli 18 lõike 5 punktis e nimetatud turuleviimise, kasutamise ja käitlemise eritingimuste ja/või piirangute rakendamist, sealhulgas turustamisjärgset järelevalvet sööda kasutamise kohta.9.  Selguse huvides on taotluse esitajaga käesolevas otsuses sätestatud meetmete asjus nõu peetud.10.  Nimetatud kaalutluste alusel tuleks uuendada luba maisiliinist 1507 toodetud olemasoleva sööda turuleviimiseks.11.  Kuna üldise tava kohaselt antakse luba nii toidu kui ka sööda turuleviimiseks ühes otsuses, tuleks maisiliinist 1507 toodetud olemasoleva sööda turuleviimise loa uuendamine lisada otsusesse 2006/197/EÜ. Seepärast tuleks otsust 2006/197/EÜ vastavalt muuta.12.  Toiduahela ja loomatervishoiu alaline komitee ei ole oma eesistuja kindlaksmääratud ajavahemiku jooksul arvamust avaldanud,ON VASTU VÕTNUD KÄESOLEVA OTSUSE:Artikkel 1 MuudatusedOtsust 2006/197/EÜ muudetakse järgmiselt:(1) Pealkiri asendatakse järgmisega:„Komisjoni otsus, 3. märts 2006, millega lubatakse viia turule geneetiliselt muundatud maisiliini 1507 (DAS-Ø15Ø7-1) sisaldavaid, sellest koosnevaid või sellest toodetud toidukaupu ning uuendatakse sellest maisist toodetud sööda turuleviimise luba vastavalt Euroopa Parlamendi ja nõukogu määrusele (EÜ) nr 1829/2003”(2) Otsuse 2006/197/EÜ artiklid 1, 2 ja 3 asendatakse järgmisega:„Artikkel 1 TootedKäesolevas otsuses käsitletakse geneetiliselt muundatud maisi 1507 ( Zea mays L.) sisaldavaid, sellest koosnevaid või sellest toodetud toitu, toidu koostisosi ja sööta.Geneetiliselt muundatud maisiliinile 1507 ( Zea mays L.), mida on kirjeldatud käesoleva otsuse lisas, on määruse (EÜ) nr 65/2004 kohaselt omistatud kordumatu tunnus DAS-Ø15Ø7-1.Artikkel 2 TuruleviimineToodete turuleviimiseks vastavalt käesolevas otsuses ja selle lisas sätestatud tingimustele antakse luba määruse (EÜ) nr 1829/2003 artikli 4 lõike 2 ja artikli 16 lõike 2 tähenduses.Artikkel 3 MärgistamineMääruse (EÜ) nr 1829/2003 artikli 13 lõikes 1 ja artikli 25 lõikes 2 sätestatud märgistamise erinõuete kohaldamisel on „organismi nimetus” „mais”.”(3) Lisa muudetakse järgmiselt:a) Punkt b asendatakse järgmisega:„ b) Toote nimetus ja kirjeldus:i) maisi DAS-Ø15Ø7-1 sisaldav, sellest koosnev või sellest toodetud toit ja toidu koostisosad;ii) maisist DAS-Ø15Ø7-1 toodetud sööt.Taotluses kirjeldatud geneetiliselt muundatud mais DAS-Ø15Ø7-1 on vastupidav Euroopa varreleediku ( Ostrinia nubilalis ) ja teatavate liblikaliste taimekahjurite suhtes ning talub taimekaitsevahendit glufosinaatammooniumi. Geneetiliselt muundatud mais DAS-Ø15Ø7-1 sisaldab järgmisi DNA järjestusi kahes ahelas:-  1. ahel:Bacillus thuringiensis subsp. Aizawai -st saadud kärbitud geeni cry 1F sünteetiline versioon, mis annab vastupidavuse Euroopa varreleediku ( Ostrinia nubilalis ) ja teatavate teiste liblikaliste taimekahjurite suhtes ning mida kontrollivad Zea mays L.-ist saadud ubikvitiini promootor ubi ZM1(2) ja Agrobacterium tumefaciens pTi15955 stoppkoodon ORF25PolyA.-  2. ahel:Streptomyces viridochromogenes -i tüvest Tü494 saadud geeni PAT sünteetiline versioon, mis annab vastupidavuse taimekaitsevahendi glufosinaatammooniumi suhtes ning mida kontrollivad promootor 35S ja lillkapsa mosaiikviiruse stoppkoodon.”b) Punkt c asendatakse järgmisega:„c) Märgistamine:„Kohaldatakse vaid määruse (EÜ) nr 1829/2003 artikli 13 lõikes 1 ja artikli 25 lõikes 2 sätestatud erinõudeid.Määruse (EÜ) nr 1829/2003 artikli 13 lõike 1 ja artikli 25 lõike 2 kohaldamisel on „organismi nimetus” „mais””.Artikkel 2 AdressaadidKäesolev otsus on adresseeritud:a) äriühingule Pioneer Overseas Corporation, Avenue des Arts 44, B-1040 Brüssel, Belgia ningb) äriühingule Dow AgroSciences Europe, European Development Centre, 3 Milton Park, Abingdon, Oxon, OX14 4RN, Ühendkuningriik.Brüssel,Nõukogu nimeleesistuja [1] ELT L 268, 18.10.2003, lk 1.[2] ELT L 70, 9.3.2006, lk 82.[3] Euroopa Toiduohutusameti avaldatud arvamused:- 24. september 2004 (maisiliini 1507 turuleviimine importimiseks ja töötlemiseks);http://registerofquestions.efsa.europa.eu/roqFrontend/questionLoader?question=EFSA-Q-2004-011- 19. jaanuar 2005 (maisiliini 1507 turuleviimine importimiseks, söödaks, töötlemiseks tööstuses ja kasvatamiseks);http://registerofquestions.efsa.europa.eu/roqFrontend/questionLoader?question=EFSA-Q-2004-011- 19. jaanuar 2005 (maisiliini 1507 turuleviimine kasutamiseks toidus) http://registerofquestions.efsa.europa.eu/roqFrontend/questionLoader?question=EFSA-Q-2004-087[4] http://registerofquestions.efsa.europa.eu/roqFrontend/questionLoader?question=EFSA-Q-2007-144


Tähtis õiguslik teade

|

52006PC0758

Ettepanek Nõukogu otsus mis käsitleb õie värvi jaoks geneetiliselt muundatud nelgi (Dianthus caryophyllus L., liin 123.2.38) turuleviimist vastavalt Euroopa parlamendi ja Nõukogu direktiivile 2001/18/EÜ (Ainult hollandikeelne tekst on autentne)  /* KOM/2006/0758 lõplik */

	[pic] | EUROOPA ÜHENDUSTE KOMISJON |Brüssel 4.12.2006KOM(2006) 758 lõplikEttepanekNÕUKOGU OTSUSmis käsitleb õie värvi jaoks geneetiliselt muundatud nelgi (Dianthus caryophyllus L., liin 123.2.38) turuleviimist vastavalt Euroopa Parlamendi ja nõukogu direktiivile 2001/18/EÜ(Ainult hollandikeelne tekst on autentne)(komisjoni esitatud)SELETUSKIRI1. Madalmaade ametiasutused on kooskõlas direktiivi 2001/18/EÜ artikliga 13 saanud teatise (viide C/NL/04/02) õie värvi jaoks geneetiliselt muundatud nelgi ( Dianthus caryophyllus L., liin 123.2.38) turuleviimise kohta.2. Kõnealune teatis hõlmab nelgi Dianthus caryophyllus L., liin 123.2.38 importi, levitamist ja jaemüüki ühenduses sarnaselt muude nelgisortidega.3. Madalmaade pädev asutus edastas komisjonile vastavalt direktiivi 2001/18/EÜ artiklile 14 teatise hindamisaruande, milles leiti, et geneetiliselt muundatud nelk ( Dianthus caryophyllus L., liin 123.2.38) tuleks impordiks, levitamiseks ja jaemüügiks sarnaselt muude nelgisortidega turule viia.4. Komisjon edastas hindamisaruande kõigile teistele liikmesriikidele, kellest mõned esitasid toodete turuleviimise kohta vastuväiteid seoses seirekava, allergeensuse, mürgisuse ja toote tuvastamisega ning jäid nende juurde.5. Kõnealuste vastuväidete põhjal konsulteeriti vastavalt määruse (EÜ) nr 178/2002[1] artikli 29 lõikele 1 ja kooskõlas artikli 22 lõike 5 punktiga c Euroopa Toiduohutusametiga (EFSA), kes esitas 27. juunil 2006 oma arvamuse, milles järeldas, et kogu esitatud tõendusmaterjali põhjal ei ole geneetiliselt muundatud nelgi ( Dianthus caryophyllus L., liin 123.2.38) lõikelilledel kavandatud kaunistusliku kasutusviisi raames tõenäoliselt kahjulikku mõju ei inimeste ega loomade tervisele ega keskkonnale. Samuti leidis EFSA, et taotleja poolt ette nähtud seirekava oli kooskõlas nelgi kavandatud kasutusega,6. millest tulenevalt komisjon peab tegema direktiivi 2001/18/EÜ artikli 18 kohaselt ja direktiivi artikli 30 lõikes 2 sätestatud korras otsuse, kohaldades otsuse 1999/468/EÜ artikleid 5 ja 7 ning võttes arvesse kõnealuse otsuse artiklit 8.7. Võetavate meetmete eelnõu esitati kooskõlas otsuse 1999/468/EÜ artikli 5 lõikega 2 direktiivi 2001/18/EÜ artikli 30 kohaselt moodustatud komiteele arvamuse avaldamiseks.8. Kõnealune komitee, kellega konsulteeriti 18. septembril 2006, ei ole arvamust avaldanud. Komisjon peab seetõttu kooskõlas otsuse 1999/468/EÜ artikli 5 lõikega 4 esitama nõukogule viivitamata ettepaneku võetavate meetmete kohta ja teavitama sellest Euroopa Parlamenti (keda teavitati 19. septembril 2006. aastal). Euroopa Parlament võib vajalikuks pidada seisukoha võtmist kooskõlas eespool osutatud otsuse artikliga 8.9. Otsuse 1999/468/EÜ artikli 5 lõikega 6 on ette nähtud, et nõukogu võib sellist seisukohta arvesse võttes teha ettepaneku suhtes otsuse kvalifitseeritud häälteenamusega kolme kuu jooksul vastavalt direktiivi 2001/18/EÜ artikli 30 lõikele 2. Kui nõukogu on kõnealuse kolme kuu jooksul kvalifitseeritud häälteenamusega väljendanud, et ta on ettepaneku vastu, peab komisjon selle uuesti läbi vaatama. Kui nõukogu ei ole ettepandud rakendusakti kõnealuse tähtaja möödumisel vastu võtnud ega oma vastuseisu väljendanud, peab ettepandud rakendusakti vastu võtma komisjon.EttepanekNÕUKOGU OTSUSmis käsitleb õie värvi jaoks geneetiliselt muundatud nelgi ( Dianthus caryophyllus L., liin 123.2.38) turuleviimist vastavalt Euroopa Parlamendi ja nõukogu direktiivile 2001/18/EÜ(EMPs kohaldatav tekst)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 12. märtsi 2001. aasta direktiivi 2001/18/EÜ (geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta),[2] eriti selle artikli 18 lõike 1 esimest lõiku,võttes arvesse komisjoni ettepanekut,ning arvestades järgmist:(1) Direktiivi 2001/18/EÜ kohaselt on geneetiliselt muundatud organismi või geneetiliselt muundatud organismide kombinatsiooni sisaldava või nendest koosneva toote turuleviimise aluseks kirjalik nõusolek, mille annab liikmesriigi pädev asutus kõnealuses direktiivis sätestatud korras.(2) Florigene Ltd (Melbourne, Austraalia) esitas septembris 2004 Madalmaade pädevale asutusele teatise geneetiliselt muundatud nelgi ( Dianthus caryophyllus L., liin 123.2.38) turuleviimise kohta.(3) Kõnealune teatis hõlmab nelgi Dianthus caryophyllus L., liin 123.2.38 importi, levitamist ja jaemüüki sarnaselt muude nelgisortidega.(4) Madalmaade pädev asutus koostas direktiivi 2001/18/EÜ artiklis 14 sätestatud korras hindamisaruande, mis esitati komisjonile ja teiste liikmesriikide pädevatele asutustele. Kõnealuses hindamisaruandes tõdeti, et ei ole ilmnenud põhjuseid, miks keelata kaunistuslikul eesmärgil kasutatava geneetiliselt muundatud nelgi ( Dianthus caryophyllus L., liin 123.2.38) lõikelillede turuleviimist, kui eritingimused on täidetud.(5) Teatavate liikmesriikide pädevad asutused on esitanud kõnealuse toote turuleviimisele vastuväiteid.(6) Euroopa Toiduohutusamet (EFSA) jõudis esitatud tõendusmaterjali põhjal oma 17. mai 2006. aasta arvamuses (avaldatud 27. juunil 2006) järeldusele, et tõenäoliselt ei ole geneetiliselt muundatud nelgi ( Dianthus caryophyllus L., liin 123.2.38) lõikelilledel kavandatud kaunistusliku kasutusviisi raames kahjulikku mõju ei inimeste ega loomade tervisele ega keskkonnale. Samuti leidis EFSA, et taotleja poolt ette nähtud seirekava oli kooskõlas nelgi kavandatud kasutusega.(7) Kõigi esitatud vastuväidete kontrollimine direktiivi 2001/18/EÜ alusel, samuti teatises esitatud teabe ja Euroopa Toiduohutusameti arvamuse kontrollimine ei ole andnud põhjust arvata, et geneetiliselt muundatud nelgi ( Dianthus caryophyllus L., liin 123.2.38) lõikelillede turuleviimine võiks kavandatud kaunistusliku kasutusviisi raames inimeste või loomade tervist või keskkonda kahjustada.(8) Geneetiliselt muundatud nelgile ( Dianthus caryophyllus L., liin 123.2.38) on määratud kordumatu tunnus, et kohaldada Euroopa Parlamendi ja nõukogu 22. septembri 2003. aasta määrust (EÜ) nr 1830/2003, milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust ning millega muudetakse direktiivi 2001/18/EÜ,[3] ning komisjoni 14. jaanuari 2004. aasta määrust (EÜ) nr 65/2004, millega luuakse süsteem geneetiliselt muundatud organismide kordumatute tunnuste väljatöötamiseks ja määramiseks.[4](9) Euroopa Toiduohutusameti arvamuse kohaselt ei ole kavandatud kasutusviiside jaoks vaja kehtestada eritingimusi toote käitlemiseks või pakendamiseks ning teatavate ökosüsteemide, keskkondade või geograafiliste piirkondade kaitsmiseks.(10) Kavandatud märgistusel (tooteetiketil või saatedokumendis) peab ettevõtjate ja lõppkasutajate teavitamiseks olema märgitud, et nelgi Dianthus caryophyllus L., liin 123.2.38 lõikelilli ei tohi kasutada toidu või söödana ega viljeluseks.(11) Direktiivi 2001/18/EÜ artikli 30 kohaselt loodud komitee, kellega konsulteeriti 18. septembril 2006, ei ole pärast seda oma arvamust komisjoni otsuse eelnõus sätestatud meetmete kohta kõnealuse direktiivi artikli 30 lõikes 2 sätestatud korras esitanud.(12) Komisjon peab kooskõlas nõukogu otsuse 1999/468/EÜ artikli 5 lõikega 4 esitama nõukogule viivitamata ettepanekud võetavate meetmete kohta ja teavitama sellest Euroopa Parlamenti (keda teavitati 19. septembril 2006. aastal),ON VASTU VÕTNUD KÄESOLEVA OTSUSE:Artikkel 1 NõusolekMadalmaade pädev asutus annab kooskõlas käesoleva otsusega kirjaliku nõusoleku Florigene Ltd (Melbourne, Austraalia) (viide C/NL/04/02) esitatud ja artiklis 2 määratletud toote turuleviimiseks.Nõusolekus täpsustakse kooskõlas direktiivi 2001/18/EÜ artikli 19 lõikega 3 selgesõnaliselt nõusoleku tingimused, mis on sätestatud artiklites 3 ja 4.Artikkel 2Toode1. Geneetiliselt muundatud organismid, mida tootena turule viiakse (edaspidi „toode“), on muudetud õievärvusega nelgi lõikelilled ( Dianthus caryophyllus L.), mis on saadud Dianthus caryophyllus L. rakukultuuri liinist 123.2.38 ja mida on muudetud Agrobacterium tumefaciens ’i tüve AGL0 abil, kasutades vektorit pcGP1470.Toode sisaldab järgmist DNA-d kolmes kassetis:a) 1. kassett:Promootor lõvilõua halkooni süntaasi kodeerivast geenist, petuunia flavonoid-3'5'-hüdroksülaasi (F3'5'H) cDNA, terminaator petuunia fosfolipiidi ülekandevalgu homoloogi kodeerivast geenist.b) 2. kassett:Konstitutiivne promootor Mac, petuunia dihüdroflavonool-4-reduktaasi (DFR) cDNA, terminaator Agrobacterium tumefaciens ’i mannopiini süntaasi kodeerivast geenist (Mas).Mõlema geeni üheaegne ekspresseerimine nelgis annab tulemuseks flavonoidide muudetud sünteesi õites ja sellele järgneva sinise pigmendi delfinidiini moodustumise.a) 3. kassett:Lillkapsa mosaiikviiruse 35S promootor, petuunia klorofülliga a/b seonduvat valku kodeerivale geenile 5 vastava cDNA mittekodeeriv ala, SuRB (als) geen, mis kodeerib mutantset atsetolaktaasi süntaasi (ALS) valku, mis annab sulfonüüluurea taluvuse ja mida saadakse Nicotiana tabacum 'ist koos selle terminaatoriga.Kõnealust geeni kasutati in vitro valikus.2. Nõusolek hõlmab geneetiliselt muundatud nelgi ( Dianthus caryophyllus L., liin 123.2.38) vegetatiivsel paljundamisel saadud järglasi.Artikkel 3Turuleviimise tingimusedToodet võib kasutada ainult kaunistuslikul eesmärgil, välja arvatud viljeluseks, ja seda võib turule viia järgmistel tingimustel:1. nõusoleku kehtivusaeg on 10 aastat, alates nõusoleku andmise kuupäevast;2. toote kordumatu tunnus on FLO-4Ø644-4;3. ilma et see piiraks direktiivi 2001/18/EÜ artikli 25 kohaldamist, tehakse liikmesriikide pädevatele asutustele ja järelevalvetalitustele ning ühenduse kontroll-laboritele kättesaadavaks toote tuvastamise ja kindlaksmääramise metoodika, sealhulgas katseandmed metoodika eripära näitamiseks ühenduse tugilabori kinnituse kohaselt.4. ilma et see piiraks direktiivi 2001/18/EÜ artikli 25 kohaldamist, teeb nõusoleku valdaja vastava taotluse korral liikmesriikide pädevatele asutustele ja järelevalvetalitustele ning ühenduse kontroll-laboritele kättesaadavaks toote positiivsed ja negatiivsed kontrollproovid või geneetilise materjali või etalonained;5. tooteetiketil või saatedokumendil peavad olema sõnad „See toode on geneetiliselt muundatud organism“ või „See toode on geneetiliselt muundatud nelk“ ning sõnad „mitte kasutada inimtoiduks või loomasöödaks ega viljeluseks“.Artikkel 4Seire1. Nõusoleku valdaja tagab kogu nõusoleku kehtivusaja jooksul, et taotluses sisalduv seirekava, mis koosneb üldisest jälgimiskavast ja mille alusel kontrollitakse toote käitlemisest või kasutamisest tulenevat kahjulikku mõju inimeste ja loomade tervisele või keskkonnale, võetakse kasutusele ja rakendatakse.2. Nõusoleku valdaja teavitab käitlejaid ja kasutajaid vahetult toote ohutusest ja üldistest omadustest ning seiretingimustest, sealhulgas tahtmatu viljeluse korral võetavatest asjakohastest korraldusmeetmetest.3. Nõusoleku valdaja esitab komisjonile ja liikmesriikide pädevatele asutustele iga-aastaseid aruandeid seiretegevuse tulemuste kohta.4. Ilma et see piiraks direktiivi 2001/18/EÜ artikli 20 kohaldamist, vaatab nõusoleku valdaja vajaduse korral ning komisjoni ja algse teatise saanud liikmesriigi pädeva asutuse nõusolekul ja/või algse taotluse saanud liikmesriigi pädev asutus komisjoni nõusolekul teatises esitatud seirekava seiretegevuse tulemusi silmas pidades üle. Seirekava muutmise ettepanekud esitatakse liikmesriikide pädevatele asutustele.5. Nõusoleku valdaja peab suutma esitada komisjonile ja liikmesriikide pädevatele asutustele tõendeid selle kohta, et:a) teatises sisalduvas seirekavas täpsustatud olemasolevad seirevõrgud, sealhulgas riigi botaanilised vaatlusvõrgustikud ja taimekaitsetalitused, koguvad toodete seire seisukohast olulist teavet, ningb) kõnealused seirevõrgud on leppinud kokku, et edastavad kõnealuse teabe nõusoleku valdajale enne, kui seirearuanded lõike 3 kohaselt komisjonile ja liikmesriikide pädevatele asutustele esitatakse.Artikkel 5KohaldamineKäesolevat otsust kohaldatakse alates kuupäevast, kui käesoleva otsuse artikli 3 lõikes c osutatud nelgi ( Dianthus caryophyllus L., liin 123.2.38) tuvastamismeetod ühenduse tugilaboris tõendatakse.Artikkel 6AdressaatKäesolev otsus on adresseeritud Madalmaade Kuningriigile.Brüssel,Nõukogu nimeleesistuja [1] EÜT L 31, 1.2.2002, lk 1.[2] EÜT L 106, 17.4.2001, lk 1. Direktiivi on viimati muudetud määrusega (EÜ) nr 1830/2003 (ELT L 268, 18.10.2003, lk 24).[3] ELT L 268, 18.10.2003, lk 24.[4] ELT L 10, 16.1.2004, lk 5.